open-index/open-wikipedia-markdown huggingface dataset:
Havran (vrch v Tatrách)

**Havran** () je najvyšší vrch Belianskych Tatier. Leží nad obcou Ždiar, približne  severozápadne od Kežmarku. Nie je turisticky voľné prístupný.

## Poloha
Nachádza sa v severovýchodnej časti pohoria, v geomorfologickom podcelku Východné Tatry a časti Belianske Tatry. Leží v Prešovskom kraji, v okrese Poprad a zasahuje na katastrálne územie mesta Vysoké Tatry a obcí Tatranská Javorina a Ždiar. Najbližšími sídlami sú severozápadne situovaná Tatranská Javorina, severne ležia Podspády a východne obec Ždiar. Masív sa nachádza v Tatranskom národnom parku a tiež v národnej prírodnej rezervácii Belianske Tatry.

## Opis
Havran leží v severozápadnej časti hlavného hrebeňa Belianskych Tatier, medzi vrchom Nový () a Ždiarskou vidlou (). Južne od hrebeňa prechádza dolina Zadné Meďodoly, východne od Havrana Tristárska dolina. Severne sa nachádza Nový vrch (), Repisko () a Javorinka (), východne Žľabina (), Gáflovka (), Tristárskym sedlom () oddelená Ždiarska vidla () a Hlúpy (), južne Jahňací štít (), Kolový štít () a Kopa brán () a západne Štefan (), Veľký Baboš (), Malý Baboš (), Muráň () a Havraním sedlom () oddelený vrch Nový (). Juhozápadnú časť hrebeňa odvodňuje Meďodolský potok, smerujúci do riečky Javorinka v povodí Dunajca, rovnakým smerom odteká aj voda zo severných svahov. Na východnom úbočí pramení riečka Biela, ktorou voda odteká do rieky Poprad. Vrchol je neprístupný, preto naň nevedie značený turistický chodník.

### Výhľady
Turisticky neprístupný vrchol s trojicou skalnatých hrebeňov je pokrytý len nízkou vegetáciou. Vďaka polohe a značnej nadmorskej výške vrcholu je viditeľná časť hlavného hrebeňa Belianskych Tatier a mnohé vrcholy Vysokých Tatier, pri vhodných podmienkach aj Volovské vrchy, Branisko, Bachureň, Čierna hora, Čergov, Levočské vrchy, Pieniny, Spišská Magura a Oravské Beskydy, ako aj mnohé vrchy južného Poľska.

## Prístup
Havran patrí do národnej prírodnej rezervácie Belianske Tatry, a preto je už od roku 1978 turisticky neprístupný. Jediný turistický chodník v okolí je  modro značená trasa z Tatranskej Javoriny cez Zadné Meďodoly a Kopské sedlo do Tatranských Matliarov. Neďaleko je aj náučný chodník Monkovou dolinou, ktorá vystupuje na hrebeň v Širokom sedle ().

## Referencie

## Pozri aj
* Belianske Tatry
* Hrebeň Belianskych Tatier
* Zoznam vrcholov v Belianskych Tatrách

## Iné projekty

## Externé odkazy
* Poloha na turistickej mape
* Belianske Tatry na www.karpaty.net

Kategória:Vrchy Belianskych Tatier
Kategória:Dvojtisícovky na Slovensku
Kategória:Vrchy v okrese Poprad
Kategória:Tatranská Javorina
Kategória:Ždiar
Kategória:Vysoké Tatry (mesto)
1542

## Narodenia
* 24. jún – Ján z Kríža, španielsky mystik († 1591)
* 15. október – Akbar Veľký, indický panovník, vládca Mogulskej ríše († 1605)
* 8. december – Mária I. Stuartová, kráľovná Škótska († 1587)

## Úmrtia
* 13. február – Katarína Howardová, piata manželka anglického kráľa Henricha VIII. (* medzi 1518 – 1524)
* 14. december – Jakub V., škótsky kráľ (* 1512)


1542
Abba

**Abba** môže byť:
* lyrický žáner, lyrická báseň s námetom ranného lúčenia milencov, pozri abba (báseň)
* v aramejčine: oslovenie Boha Otca pri modlitbe, pozri abba (Boh)
* asketický mních alebo predstavený kláštora vo východných kresťanských cirkvách, pozri abba (východné cirkvi)
* mužské meno, pozri Abba (prvé meno)
* priezvisko, pozri Abba (priezvisko), napr.:
** Giuseppe Cesare Abba (1838 – 1910), taliansky spisovateľ, spolubojovník Garibaldiho
** Celle Abba (1906 – 1992), talianska herečka, sestra Marty
** Marta Abba (1900 – 1988), talianska herečka
**ABBA** môže byť:
*hudobná skupina, pozri ABBA (hudobná skupina)
* album Abby z roku 1975, pozri ABBA (album)

## Referencie

## Pozri aj
* Aba
Aforizmus

**Aforizmus** (z gr. *vymedzenie*) je stručný výrok, ktorý obsahuje vtipnú myšlienku.

Je to filozofická forma, ktorá výstižne a pregnantne formuluje myšlienku, názor, nápad v niekoľkých vetách alebo dokonca len jednou vetou. Je to útvar, ktorý je príbuzný s maximou, sentenciou alebo esejou.

## Príklad
* „Máte hlavu? Ale špendlík ju má tiež!“
* „Kto sa smeje naposledy, ten má dlhé vedenie“
* "Povedz mi, čo si o mne myslíš a ja ti poviem, či to neboli tvoje posledné slová."
* "Dajte mi pevný bod a ja vám prezradim svoj názor."

Známi zberatelia: Kertesz - Školoviny a Richter

## Iné projekty

Kategória:Literárne pojmy
Anticipácia

**Anticipácia** (z  = predvídam) môže byť:
*všeobecne: 
**predvídanie, predstihovanie udalostí
**predčasný výskyt (javu)
*v práve: predčasné konanie, úkon
* v psychológií: schopnosť človeka predvídať výsledky činnosti, predmety, javy, udalosti ešte skôr, ako sa reálne uskutočnia alebo skôr, ako sú vnímané, pozri anticipácia (psychológia)
* v literatúre: kompozičný postup, schopnosť predvídať udalosti v texte, pozri anticipácia (kompozičný postup)
*v jazykovede: 
**predčasné vyslovenie neskoršie vystupujúcich hlások, slabík či slov, forma prerieknutia, pozri anticipácia (lapsus)
**zmena normálneho slovosledu tak, že sa slovo (obyčajne podmet či predmet) s cieľom zdôraznenia preberá z vety vedľajšej do hlavnej vety, napríklad prolepsia, pozri anticipácia (slovosled)
*pri tlmočení: jedna z tlmočníckych stratégii, pozri anticipácia (tlmočenie)
*vo filozofii: 
**myšlienkové predvídanie budúceho diania
**to, čo dokazujeme, pretože predpokladáme, že je to pravdivé
**podľa Epikura: existencia všeobecných pojmov prv ako príslušnú vec vnímame zmyslami, pozri anticipácia (Epikuros a podobne)
**podľa stoikov: apriórny princíp
**u Kanta: skrátene anticipácia vnímania
*v logike: predbežné prijatie propozície, ktorá bude zdôvodnená až neskôr, pozri anticipácia (logika)
*v genetike: jav, pri ktorom sa určitý znak zjavuje u mladších generácií skôr, ako to bolo v starších generáciách, synonymum: akcelerácia, pozri anticipácia (genetika)
*v ekonómii a ekonomike: 
**predvídavosť v rozhodnutiach v očakávaní, že v budúcnosti nastanú určité skutkové podstaty (špekulácia)
**platba vopred, záloha
**v účtovníctve: typ časového rozlíšenia nákladov a výnosov, opak tranzitória, pozri anticipácia (účtovníctvo)
**skrátene anticipácia daní
**stará forma štátneho dlhu, pozri anticipácia (štátny dlh)
*v hudbe: skutočnosť, že sa ozve jeden či viac tónov následujúceho akordu skôr než  ostatné, pozri anticipácia (hudba)
Antiklimax

**Antiklimax** je vetná štylistická figúra, postupne znižuje alebo zoslabuje výraz alebo zmysel vety. Opakom je klimax.

## Príklad
*Ukradli potraviny, ukradli ovocie, jablká, kompóty a nakoniec tam ostala iba slivková kôstka.*

Kategória:Literárne pojmy
Antiromán

**Antiromán** je druh experimentálnej literatúry vyznačujúci sa nekonvenčnou kompozíciou, ktorá je v rozpore so zaužívanými pravidlami písania románu. Niekedy sa pojem „antiromán“  zamieňa s pojmom „nový román“, no antiromán zahŕňa širšie spektrum literatúry.

## Znaky
*udalosti sú podávané nechronologicky
*chýba logická nadväznosť
*nejasná téma
*nejasný záver, viacero alternatívnych záverov alebo záver úplne chýba
*postavy nemajú rozvinuté osobnosti, sú bez vnútorného sveta a nevyvíjajú sa
*prázdne strany

## História
Prvýkrát bol termín „antiromán“ použitý v roku 1633 francúzskym spisovateľom Charlesom Sorelom, ktorý tým chcel popísať parodický charakter svojho diela „Le Berger extravagant“. Termín sa ale neuchytil, až kým ho v roku 1948 nepoužil francúzsky literárny kritik a spisovateľ Jean-Paul Sartre. V druhej polovici 20. storočia sa pod antirománom začalo rozumieť hociktoré rozsiahlejšie epické dielo, ktoré výrazne išlo proti nastaveným konvenciám písania, štruktúry a kompozície literárnych diel. 

Tento žáner sa rozmohol hlavne v päťdesiatych a šesťdesiatych rokoch 20. storočia, ale diela, ktoré sa dajú považovať za antiromán môžeme nájsť i vo vziadelenjšej histórii. Jedným z príkladov antirománu spred dvadsiateho storočia je kniha „The Life and Opinions of Tristram Shandy, Gentleman“ od anglického spisovateľa Laurenca Sterneho z roku 1759.

## Pozri aj
*Nový román

## Zdroj

Kategória:Literárne žánre
Antitéza

**Antitéza** je tróp, prirovnanie rozvinuté protikladom, prirovnanie na základe popretia. Máva 3 zložky: 

*obraz, konštatovanie 
*popretie obrazu, konštatovania 
*nový obraz, nová skutočnosť

Nepoužíva prirovnávacie spojky.

## Príklad

*Už som doma nebol len štyri nedele, narástlo mi žitko zelené na dvore. Nebolo to žitko, lež bola pšenička, nepúšťaj, Anička, zvečera Janíčka.* (ľudová pieseň)

Kategória:Štylistické prostriedky
Antonomázia

**Antonomázia** (tróp) je druh metonymie. Namiesto mena známej osoby sa použije opis alebo charakteristická vlastnosť. Dva druhy:
*meno sa nahradí charakteristickou vlastnosťou, napr. učiteľ národov (Komenský), objaviteľ Ameriky (Kolumbus)
*meno sa stáva pomenovaním pre istý typ človeka, napr. Don Juan (zvodca), Herkules (silný človek)

Kategória:Literárne pojmy
Anafora (poetika)

**Anafora** je slovná figúra, opakovanie rovnakého slova alebo skupiny slov na začiatku po sebe idúcich veršov alebo viet, opak epifory.

Anafora (z gréc. znovuuvedenie i epanafora): štylistická figúra, ktorá vzniká opakovaním tých istých slov alebo skupiny slov na začiatku za sebou idúcich veršov, prípadne viet v prozaických textoch. Anafora je vhodným prostriedkom na vytváranie vetného paralelizmu. Na začiatku jednotlivých veršov či viet v próze sa obyčajne opakuje významové jadro, ku ktorému sa pridávajú nové výpovede, metafory a iné básnické trópy. V tvorbe nadrealistov sa k anafore priraďujú rozličné asociácie vytvárajúce medzi sebou ostré významové kontrasty, prípadne zabezpečujúce gradáciu. 

Nadrealistická tvorba priam oplýva anaforou: 
* Ostávajte zdravé vilky nocou zmietnuté 
* Ostávajte zdravé hlavy tŕním ovité 
* Ostávajte zdravé kolieska na dvojkolke 
* Ostávajte zdravé drobné mince v tobolke 
* Ostaň aj ty zdravý medicejský kardinál 
* Že si Boccaciovi pri básnení radieval 
(Š. Žáry: Bronzová vlčica) 

V slov. naturizme sa anafora stáva vhodným prostriedkom lyrizácie prózy a zároveň zabezpečuje využívanie vetného paralelizmu a priraďovanie rozličných asociácií akoby pod seba. Uplatňuje sa pritom simultánnosť radenia výpovedí, čo je charakteristický znak lyriky oproti sukcesívnosti prevládajúcej v epike: Po chvíli ozve sa zdola, z hmly, jemný klepot. Klepot sa pravidelne zosilňuje. Z osuhle na dne údolia vynoruje sa postava. Môže to byť blúdiaci duch tohto pustého kraja. Môže to byť zlovestný posol vojen, požiarov, hladu a moru. (D. Chrobák: Návrat O. Baláža)
## Príklady anafory
### 1. ukážka
:**Jedno**, či náhliš sa
:**jedno**, či ležíš chorý
:**jedno**, či drvíš skaly a prenášaš hory
:**jedno**, či neprijímaš návštevy
:**jedno**, či blúdiš v tme a cestu hľadáš pustatinou
:**jedno**, či sedíš na lavičke v parku
:alebo trpíš obrátený stene.

### 2. ukážka
:**Láska** je rozkvitnutá ruža,
:**láska** sú slzy v očiach muža,
:**láska** je dieťa pri hraní,
:**láska** sú kvety v náručí ženy,
:**láska** je úsmev i cez slzy,
:**láska** je odkaz tvojej mamy,
:**láska** sú tieto moje riadky,
:**láska** je niečo prekrásne.

## Diela
*Ján Kostra - Každý deň

## Iné projekty

Kategória:Štylistické prostriedky
Kategória:Literárne pojmy
Anekdota (zábavný príbeh)

**Anekdota** (ľudová anekdota sa nazýva aj **[[vtip]]**) je krátky a vtipný príbeh epického žánru o skutočnej alebo vymyslenej udalosti, má neočakávaný záver s humorným vyznením – vtipnou pointou. Na rozdiel od aforizmu z nej neplynie ponaučenie.
Anekdoty vznikali hlavne v 19. storočí. Anekdoty môžu byť ľudové alebo umelé.

## Iné projekty

Anekdota
Isadora Duncanová

**Isadora Duncanová**, vlastným menom **Dora Angela Duncan**, (* 26. máj 1877, San Francisco, Kalifornia, USA – † 14. september 1927, Nice, Francúzsko) bola americká tanečníčka. Tragicky zahynula, keď sa jej šál zamotal o koleso auta, v ktorom cestovala. 

Bola manželkou ruského poeta Sergeja Jesenina.

## Iné projekty

## Externé odkazy
* Reflex42/2000, Isadora Duncanová 

Kategória:Tanečníci USA
Kategória:Osobnosti zo San Francisca
Kategória:LGBT osobnosti USA
Kategória:Obete cestných dopravných nehôd
Kategória:Osobnosti pochované na Père-Lachaise
Neptún (boh)

[thumb|right|Socha Neptúna od [Jean de Boulognena v Bologni, Taliansko.]]
**Neptún** bol starorímsky boh mora a riek. Bol stotožnený s Poseidónom. Bol to syn Saturna a Jupiterov brat.

## Iné projekty

Kategória:Rímski bohovia
Kategória:Bohovia vôd, morí a riek
Neptún (rozlišovacia stránka)

**Neptún** môže byť:

* ôsma planéta slnečnej sústavy, pozri Neptún
* starorímsky boh mora a riek, pozri Neptún (boh)
Pluto (rozlišovacia stránka)

**Pluto** môže byť:

* trpasličia planéta slnečnej sústavy, pozri 134340 Pluto
* starorímsky boh podsvetia, pozri Pluto (boh)
* animovaná postava vytvorená Waltom Disneym, pozri Pluto (Disney)
* stolová odroda viniča, pozri Pluto (odroda viniča)
* skratka z **P**ipe **L**ine **u**nder **t**he **O**cean – podmorské potrubie položené v roku 1944, pozri Pluto (potrubie)

## Referencie
Pluto (boh)

thumb|Pluto

**Pluto** alebo **Plutón** (lat. *Pluto*) bol starorímsky boh podsvetia - náprotivok ku gréckemu Hádovi. Bola po ňom pomenovaná bývalá planéta Pluto.

S gréckym Hádom, ktorý bol jeho predlohou, mal rad zhodných vlastností (rovnako ako on, uniesol svoju budúcu manželku Proserpinu) a jeho podsvetie taktiež vyzeralo podobne ako Hádova ríša. Vchod do neho bol podľa mýtov pri Avernskom jazere v Kampánii, odkiaľ vystupovali sírne výpary. Plutovi bol v Ríme zasvätený chrám na Martovom poli a na Fore.
Na rozdiel od Háda bol však aj bohom podzemného bohatstva, všetkých kovov a drahých kameňov, čo sa skrývali pod zemou.

## Iné projekty

## Zdroj

Kategória:Rímski bohovia
Kategória:Bohovia podsvetia
Plutón

**Plutón** môže byť:
* meno rímskeho boha podsvetia, pozri Pluto (boh)
* neutuhnuté horninové teleso veľkých rozmerov, nachádzajúce sa pod povrchom Zeme, obvykle granitového zloženia, pozri plutón (geológia)
Jupiter (rozlišovacia stránka)

**Jupiter** môže byť:

* piata planéta našej slnečnej sústavy, pozri Jupiter
* najvyšší boh v rímskej mytológii, pozri Jupiter (boh)
* balistická a nosná raketa Spojených štátov, pozri Jupiter (raketa)
* prieskumná raketa Spojených štátov, pozri Jupiter-C
* stolová odroda viniča, pozri Jupiter (odroda viniča)

## Referencie
Jupiter (boh)

[thumb|right|200px|Jupiter a [Thetis (mytológia)|Thetis na obraze od francúzskeho maliara Ingresa.]]

**Jupiter** alebo **Jovis** (lat. *Iuppiter*) bol najvyšší starorímsky boh. Vládca hromu a blesku, ochranca štátu, rodiny, domu a pohostinstva.

Neskôr bol stotožnený so starogréckym Diom. Bol to syn Saturna, Neptúnov brat a manžel Juno.

## Iné projekty

Kategória:Rímski bohovia
Apostrofa

**Apostrofa** je rečnícka štylistická figúra. Ide o oslovenie neprítomnej osoby alebo neživého predmetu; vyjadruje citový vzťah k oslovovanému. 

Názov je odvodený z gréckeho slova apostrofe, čo  v preklade znamená odvracanie sa. Apostrofa je oslovenie neprítomnej osoby alebo neživého predmetu. Autor tak vyjadruje citový vzťah k tomu, čo oslovuje alebo koho oslovuje. Apostrofa sa veľmi často vyskytuje v ľudovej slovesnosti. Ak sa oslovuje neživý predmet, ide zároveň aj o personifikáciu. Pôvodne sa táto štylistická figúra začala využívať v dráme, neskoršie sa rozšírila aj v epických textoch a v lyrike.

## Príklad
*Pozdravujem Vás, hory, lesy, z tej duše pozdravujem vás.*

Kategória:Literárne pojmy
Apoziopéza

**Apoziopéza** je vetná štylistická figúra. Je to významovo a intonačne nedokončená výpoveď.

## Príklad
*Nuž, neprišli sme…*

Kategória:Literárne pojmy
Arabeska (literatúra)

**Arabeska** je epický žáner, druh poviedky, obsahuje veľa ozdobných prvkov, vyznačuje sa ľahkosťou a humorom.

Kategória:Literárne pojmy
Autorská reč

**Autorská reč** - v literárnom diele sa ňou označujú komentáre autora, ktorými dovysvetľováva príbeh (text).

Kategória:Literárne pojmy
Augmentatívum

**Augmentatívum** alebo **zveličené slovo** je slovo, ktoré svojou príponou vyjadruje väčší rozmer, mieru vlastností ako je primerané. Môže mať aj kladný charakter.

## Príklady
* *chlapisko*
* *lotrisko*
* *dobráčisko*

## Pozri aj
* Deminutívum

## Zdroj
* augmentatíva. In: 

Kategória:Literárne pojmy
Asyndeton

**Asyndeton** alebo **asyndetické pripájanie** je vetná štylistická figúra, (obyčajne bezspojkové) spájanie slov alebo viet. Cieľom je dodať intonačnej línii zvláštny charakter a zvýšiť kadenciu literárneho prejavu. Možno ho pokladať za druh elipsy. Je to charakteristická figúra nadrealizmu. 

Opakom je polysyndeton.

## Príklady
**autiaky, rušne, parolode, stroje* 
**Ten štrngot, ten výskot, tá hudba, ten ľud Detvu celú pobúril.* (A. Sládkovič, Detvan)
**[[veni, vidi, vici]]* (*prišiel som, videl som, zvíťazil som*)

Kategória:Štylistické prostriedky
Archaizmus

**Archaizmus** (*z [[grécke jazyky|gréc]]. archaios - starodávny*) je slovo, alebo výraz, gramatická forma, alebo konštrukcia, ktorá dodáva reči ráz staršej etapy vývoja jazyka a používa sa v jazykových prejavoch na charakterizovanie staršej doby. Je to teda slovo, alebo výraz, ktoré je v protiklade k inému rovnocennému slovu reprezentujúcemu v príslušnom jazyku súčasnú slovnú zásobu.

Archaizmus treba odlišovať od zastaraného slova. Rozdiel medzi nimi je ten, že zastarané slovo sa z hľadiska súčasného jazyka hodnotí ako nespisovné, archaizmus je naopak spisovné slovo s osobitným štylistickým príznakom (historickosť, slávnostnosť).

## Príklady v slovenskom jazyku
* *meruôsmy*
* *žertva* (obeta)
* *žehra* (sťažnosť, žaloba)
* *amice*, *amicenko* (priateľské oslovenie)

## Referencie

## Pozri aj
* Historizmus

## Iné projekty

Kategória:Literárne pojmy
Argot

**Argot** je druh slangu používaný príslušníkmi detskej, asociálnej (zlodeji, tuláci, narkomani) či remeselníckej (drotári) vrstvy spoločnosti s cieľom utajiť vyjadrované informácie pred ostatnými vrstvami. 

Existujú aj širšie definície argotu:
* druh slangu používaný príslušníkmi spoločensky izolovaných vrstiev (zlodejov, tulákov…).
* nespisovné jazykové prostriedky, ktorých funkciou a cieľom je utajiť nimi vyjadrované informácie a ktoré sa používajú v uzavretej skupine ľudí. 

Výraznou črtou argotu je emocionálno-expresívne zafarbenie a neustále zmeny, pretože ak sa niektoré slová používajú dlhšie, stratia príznak utajenosti. V modernej literatúre sa argot najskôr objavil v próze a dráme, neskôr v poézii.

## Príklady
* *mariška* - marihuana
* *bubáky* - peniaze
*  *zajac*  - utečenec z väzenia 
*  *blcha* - stopa po injekčnej aplikácii drogy 
*  *fialová* - tisíc korún 

Výrazy, ktoré boli pôvodne súčasťou argotu, ale stali sa všeobecne známe a používané, prestávajú byť argotickými (napríklad *bonznúť*, *prachy*). 

Slovenský výraz pre argot by mohol byť *tajná reč*.

## Referencie

## Pozri aj
* Sociolekt
* Slang
* Žargón

Kategória:Jazykoveda
Kategória:Literárne pojmy
Kategória:Slang
Architektonika (literatúra)

**Architektonika** zahŕňa vonkajšiu výstavbu textu. V prozaickom diele sú to kapitoly a diely, v básni strofy a spevy, v dramatickom texte výstupy a dejstvá.

Kategória:Literárne pojmy
Bábková hra

**Bábková hra** je divadelná hra, ale namiesto hercov tu vystupujú bábky, predvádza sa na javisku.

Druhy bábok: 
* maňušky – ovládané prstami
* marionety – ovládané niťami, drôtmi alebo tyčami vedené zhora
* javajky – vedené zdola

## Pozri aj
* Bábkové divadlo

Kategória:Literárne pojmy
Kategória:Bábkové divadlo
Ľudová balada

**Ľudová balada** je druh balady, pri ktorej je autor neznámy, dej má rýchly spád, využívajú sa magické čísla (3, 7, 12…), často vystupujú nadprirodzené bytosti a končí sa tragicky. Pôvodne sa spievala. Medzi slovenské ľudové balady patria napríklad *„Išli hudci horou“* alebo *„Jeden otec dobrý...“*.

Kategória:Literárne pojmy
Sociálna balada

**Sociálna balada** je druh balady, ktorá rieši problémy vojny, biedy, osamelosti ľudí. 

## Diela
* Pavol Országh Hviezdoslav - *Zuzanka Hraškovie*

Kategória:Literárne pojmy
Epická báseň

**Epická báseň** je báseň, ktorá má základné črty epického rozprávania, teda obsahuje príbeh, dej a účinkujú v nej postavy.

Je písaná viazanou rečou, ale má dej. Je to rozsiahly útvar, v ktorom autor vyjadruje svoj postoj k deju. Dá sa prerozprávať jej obsah. Druhmi epickej básne sú napríklad epos a balada.

Medzi vplyvné eposy, ktoré formovali západnú literatúru a kultúru, patria Homérova Ilias a Odysea, Vergíliova Aeneida a anonymný Beowulf a Epos o Gilgamešovi. Tento žáner inšpiroval prídavné meno epos, ako aj odvodené diela v iných médiách (napríklad epické filmy), ktoré evokujú alebo napodobňujú charakteristiky eposov.

Kategória:Literárne pojmy
Kategória:Básnické formy
Grafická báseň

**Grafická báseň** alebo **kaligram** alebo **ideogram** je druh básne; lyrický žáner, osobitý, usporiadanie textu v básni vytvára grafický obraz. 

V niektorých variáciách judaizmu a islamu sú zakázané obrázky živých vecí. A tak umelci začali používať kaligramy - vizuálny obraz, ktorý je výhradne tvorený z malých slov. 

Kategória:Literárne pojmy
Lyrická báseň

**Lyrická báseň** je druh básne, ktorá vyjadruje pocity, myšlienky a nálady autora. Nemožno prerozprávať jej obsah. Lyrika nemá dej (je to stav, na rozdiel od epiky, ktorá má dej), je to druh poézie vyslovujúcej subjektívne básnikovej pocity, jeho úvahy, myšlienky a nálady, uprednostňujúci monologické vyjadrenie v prvej osobe. Lyrika nezachytáva časovú následnosť udalostí, svoju tému rozvíja v časovo súbežných obrazoch. Lyrika väčšinou neobsahuje dej, hoci môže obsahovať niektoré epické prvky ako sú náznak deja, postava a prostredie. 
Slovo "lyrika" je odvodené z gréckeho pomenovania veršovaného spevu sprevádzaného hrou na lýru (lyrika melé = lýrou sprevádzané verše).

Kategória:Literárne pojmy
Lyrickoepická báseň

**Lyrickoepická báseň** je druh básne, v ktorej sa prelínajú lyrické aj epické prvky. Napr. básne ''Detvan'' od Andreja Sládkoviča, ''Mor ho!'' od Sama Chalupku, *[[Slávy dcera]]* od Jána Kollára a *Svatopluk* od Jána Hollého.

## Pozri aj
* epická báseň
* lyrická báseň

Kategória:Literárne pojmy
Balada

**Balada** je epický útvar ľudovej slovesnosti. Vyznačuje sa jednoduchým dejom. Dej je smutný, jednoduchý a zväčša sa končí tragicky. Hrdina balady obvykle zahynie alebo podstúpi iný krutý trest (tragika). Dej je zhustený, jazyk je jednoduchý a väčšinou býva rozprávaný formou piesne. Môže obsahovať aj lyrické a dramatické prvky. Lyrické vlastnosti textu dokazuje zvýšená subjektívnosť, ktorú zvýrazňujú opakovacie figúry, refrén a hyperbola.
Pre svoj pôvod v ľudovej slovesnosti má mnohé spoločné znaky s ľudovou rozprávkou:
# autor balady je neznámy;
# dej má rýchly spád, často sa odohráva na neznámom mieste;
# často sa využívajú magické čísla (tri, sedem,dvanásť...)
# v mnohých baladách vystupujú nadprirodzené postavy (umrelci, víly, strašidlá) a prebiehajú neskutočné deje (prekliatie).

Od rozprávky sa odlišuje:
# dej balady sa obyčajne končí tragicky,
# pôvodne sa spievala (pôvodne bola balada ľudovou tanečnou piesňou). 

Balada sa šírila ústnym podaním, ľudia v rôznych krajoch si text obmieňali podľa vlastného vkusu a nálady. Tak vznikli obmeny na jeden motív - varianty.

Najstaršia zbierka ľudových balád pochádza zo Škótska. K nám sa balady dostali ústnym podaním. Do dnešných čias sa zachovalo len niekoľko ľudových balád, ku ktorým poznáme aj nápev (napr. Kačička divoká).

Koncom 18. storočia, ale najmä v 19. storočí začínajú vznikať umelé balady. Ich zdrojom boli ľudové balady, ale aj povesti a báje. Z povestí si autori vyberali smutné, tajomné, záhadné, ale aj realistické deje, ktoré potom spracovali ako balady.

Romantickí básnici využívali baladu na vyjadrenie svojich romantických pocitov (lyrický moment).
Poznáme balady:
* ľudová balada- napr. Išli hudci horou, Jeden otec dobrý, Išlo dievča po vodu, Kačička divoká...
* umelá balada - napr. Ján Botto - Lucijný stolček, Žltá ľalia, Margita a Besná; J.Kráľ - Zverbovaný, Zabitý, Zakliata panna vo Váhu a divný Janko, Kríž a čiapka, Bezbožné dievky,....
* sociálna balada- rieši problémy biedy, vojny, osamelosti ľudí, napr. P.O. Hviezdoslav  Zuzanka Hraškovie, ...
Použité literárne zdroje: Literatúra pre 6. ročník ZŠ, Teória literatúry a iné. Pieseň od Mira Žbirku sa volá aj Balada o poľných vtákoch. 

Kategória:Literárne pojmy
Kategória:Básnické formy
Príležitostná báseň

**Príležitostná báseň** je druh básne, ktorá vzniká ako reakcia na skutočnú, výnimočnú časovú udalosť. Medzi príležitostné básne patrí napríklad *Duma bratislavská* od Janka Kráľa.

Kategória:Literárne pojmy
Kategória:Básne
Honda Asimo

náhľad|Robot Asimo
**Asimo** je humanoidný robot vyvinutý v roku 2000 spoločnosťou Honda. Jeho názov súvisí s Isaacom Asimovom, tvorcom troch zákonov robotiky. Oficiálne je skratkou pre „Advanced Step in Innovative Mobility“.

Jeho vývoju predchádzali práce na robotoch P1, P2 a P3. Jeho vzhľad pripomína kozmonauta v bielom skafandri s prilbou s čiernym priezorom a dýchacím prístrojom na chrbte.

## Základné parametre

## Referencie

## Iné projekty

## Externé odkazy
* ASIMO

Kategória:Humanoidné roboty
Kategória:Roboty Honda
Planetológia

**Planetológia** alebo **geológia planét** alebo **planetárna astronómia** je vedný odbor, ktorý sa zaoberá štúdiom planét a planetárnych sústav z fyzikálneho, astronomického, geologického a chemického hľadiska.

Najčastejšie sa považuje za odbor astronómie. S geológiou je spojená v tom zmysle, že geofyzikálne javy známe zo Zeme (napr. sopečná činnosť) študuje na iných planétach.

Výskum sa robieva kombináciou pozorovania zo Zeme, pozorovania z vesmírnych lodí, ako aj experimentálnou a teoretickou prácou na Zemi.

## Predmety skúmania
[náhľad|Planéta [Mars (planéta)|Mars]]
Do roku 1993 planetológia skúmala predmety v Slnečnej sústave. Až keď došlo k objaveniu exoplanét, došlo k značnému rozšíreniu predmetu skúmania. Dnes planetológia skúma aj také exotické extrasolárne objekty ako sú napr. planéty neutrónových hviezd.

Dnešné predmety skúmania:
* vznik planetárnych sústav,
* vývoj planetárnych sústav,
* vlastnosti planetárnych objektov:
** planét (v užšom zmysle), čiže:
*** planét zemského typu (ako sú Merkúr, Venuša, Zem, Mars)
*** plynových obrov (planéty podobné Jupiteru) a
*** hnedých trpaslíkov,
** mesiacov,
** planetoidov 
** komét
* vlastnosti ostatných zložiek Slnečnej sústavy (napr. slnečného vetra, magnetického poľa Slnka, prachu a meteoroidov)

## Odbory
[náhľad|Planéta [Venuša (planéta)|Venuša]]
Dnes sa niekedy delí (a v budúcnosti sa stále viac bude deliť) na nasledujúce odbory podľa skúmaných objektov (len heliológia, geológia a selenológia sú zatiaľ bežné výrazy):


Kategória:Astronómia
Honda P2

náhľad|Honda P2
**P2** je humanoidný robot vytvorený spoločnosťou Honda. Oficiálne debutoval v decembri 1996. Je nasledovníkom robota P1 a predchodcom robota P3.

## Základné parametre
* Rozmery: 182×75,8×
* Hmotnosť: 
* Maximálna rýchlosť pohybu: /h
* Doba funkčnosti: 25 min
* Napájanie: Ni-Zn batéria, 136 V. 7 Ah

## [[Stupeň voľnosti (robotika)|Stupne voľnosti]] (DOF)
* Dolná končatina: 6 DOF
* Horná končatina: 7 DOF
* Ruka: 2 DOF

Kategória:Humanoidné roboty
Kategória:Roboty Honda
Stupeň voľnosti (robotika)

**Stupeň voľnosti** (angl. *degree of freedom – DOF*) je výraz používaný v&nbsp;robotike pre označenie pohyblivosti. Aby teleso bolo plne pohyblivé (aj keď len v obmedzenom rozsahu) musí mať šesť stupňov voľnosti. Tri z nich pripadajú na posun a tri na rotáciu:
# Posun v osi *x*,
# posun v osi *y*,
# posun v osi *z*,
# rotácia v osi *x*,
# rotácia v osi *y*,
# rotácia v osi *z*.

Pre lepšie pochopenie si ukážeme príklad na kĺboch človeka. V lakti dokáže človek vykonať iba jeden druh pohybu, dokáže v ňom otočiť predlaktím v jednej ose. Preto má lakeť človeka jeden stupeň voľnosti. To isté sa týka hánkov prstov, kde je takisto možný iba jediný pohyb a teda majú jediný stupeň voľnosti. V krku človeka je však možné vykonať pohyby dva, je možné otáčať hlavou doľava a doprava a zdvíhať ju a skláňať. Preto má krk dva stupne voľnosti.

Kategória:Robotika
Honda P3

náhľad|Honda P3
**P3** je humanoidný robot, ktorý skompletizovali v septembri 1997 v spoločnosti Honda. Je nasledovníkom robota P2 a predchodcom populárneho robota Asimo.

## Základné parametre
* Rozmery: 160×55,5×
* Hmotnosť: 
* Maximálna rýchlosť pohybu: /h
* Doba funkčnosti: 25 min
* Napájanie: Ni-Zn batéria, 138 V, 6 Ah

## Stupne voľnosti (DOF)
* Dolná končatina: 6 DOF
* Horná končatina: 7 DOF
* Ruka: 1 DOF

Kategória:Humanoidné roboty
Kategória:Roboty Honda
Humanoidný robot

**Humanoidný robot** je robot, ktorý svojou konštrukciou a vonkajším výzorom pripomína ľudské telo, má antropomorfný tvar.

Disponuje trupom, hornými, dolnými končatinami a hlavou. Niektoré projekty sa zameriavajú iba na určité detaily tvorby humanoidného robota, ako je napríklad hlava, horná končatina, ruka, prípadne kráčajúci bipedálny mechanizmus s perspektívou vytvorenia celého humanoida.

Projekty humanoidných robotov:
* Honda Asimo
* Honda P1
* Honda P2
* Honda P3
Robotika

**Robotika** je veda zaoberajúca sa robotmi. Slovo robotika (angl. *robotics*) ako prvý použil český spisovateľ sci-fi Karel Čapek vo svojom diele **R.U.R. : Rossum's Universal Robots** z roku 1920. Isaac Asimov definoval tri zákony robotiky. 

## Referencie
Microchip Technology

**Microchip Technology** je výrobca mikroprocesorov a integrovaných obvodov. Známy je predovšetkým produkciou 8-bitových mikrokontrolérov PIC a AVR, vývojom integrovaných obvodov pre DSP (Digital Signal Processing), RF, bezpečnosť, management batérií, Analog & Interface, pamäťovými obvodmy a podobne.

Kategória:Podniky
Kategória:Výrobcovia mikroprocesorov
Kategória:Výrobcovia polovodičov
Atmel

náhľad|Mikrokontrolér Atmel ATmega32
náhľad|Mikrokontrolér Atmel AT90S2333
náhľad|Prvá ukážková verzia čipu AVR

**Atmel Corporation**  je výrobca polovodičov a integrovaných obvodov založený v roku 1984. Medzi jeho produkty patria mikrokontroléry (vrátane klonov 8051, AT91SAM založených na architektúre ARM a Cortex ARM), jeho vlastná Atmel AVR a AVR32 architektúra, rádiové (RF) zariadenia, EEPROM, Flash pamäťové zariadenia, ASIC zariadenia, WiMAX, senzory, elektronické gyroskopy a mnoho iných. Je schopný ponúknuť riešenie System on Chip. V súčasnosti sa spoločnosť zameriava hlavne na výrobu a vývoj mikročipov pre IoT. Toto zahŕňa rôzne čipy so šifrovaním, Wifi moduly, Wearables, či iné systémy na priamu interakciu s koncovým používateľom.

Atmel Corporation a všetky ich akcie boli v roku 2016 odkúpené spoločnosťou Microchip Technology, momentálne najsilnejším hráčom na trhu 8 bitových mikroprocesorov za 3,6miliardy $.

Veľký odbyt spoločnosť nachádza v produktoch Arduino, ktoré využívajú rôzne mikročipy, napr. ATmega328P.

Atmel podniká vo veľkom okruhu aplikačných segmentov vrátane: konzumný sektor, telekomunikácie, počítače a počítačové siete, priemysel, zdravotníctvo, automobilový priemysel, letectvo a vojenský priemysel. Atmel je vedúcou firmou v priemysle bezpečných systémov, hlavne vďaka trhu čipových kariet smart card a RFID.

Počet zamestnancov je približne 7 500. Sídlo firmy je v San José v Kalifornii.

Atmel vlastní päť polovodičových fabrík:
* Fab5 v Colorado Springs (Spojené štáty)
* Fab7 v Rousset (Francúzsko)
* Fab9 v North Tyneside (Anglicko)
* fabrika v Heilbronn (Nemecko)
* fabrika v Grenoble (Francúzsko)
Medzi jeho najväčšími konkurentmi sú STMicroelectronics, Texas Instruments, Freescale, Analog Devices.

## Produkty
### Mikrokontroléry
Starším podnikateľským zámerom spoločnosti, výroba mikrokontrolérov je aj dnes hlavným odvetvím. Okrem výroby čipov autorskej architektúry AVR, stále vyrábajú aj čipy kompatibilné s architektúrou 8051. Vývoj softvéru pre tieto produkty je možný v programe Atmel Studio 7, vývojovým IDE používajúcim jadro Visual Studia.

### Dotykové obrazovky
náhľad|Ohybná dotyková obrazovka XSense
Spoločnosť vyrába tak ovládacie čipy, ako aj samotné dotykové obrazovky. Hlavným produktom tohto radu je XSense, ohybná dotyková obrazovka. Tiež sú dostupné rôzne produkty na interakciu s koncovým používateľom, ako rôzne jedno-účelové dotykové obrazovky, tlačidlá, posuvníky atď.

### Pamäte
Skúsenosti s výrobou pamätí typov EEPROM, Flash a podobných, dnes slúžia hlavne ako integrované pamäte zložitejších čipov. Jedná sa o pamäte FLASH o veľkostiach rádovo 500B - až 8KB a viac. Pamäte EEPROM majú zvyčajne nižšie kapacity a nižšiu prístupovú rýchlosť.

### Analógové technológie
Toto odvetvie pozostáva z rôznych LED zariadené a ovládačov, konvertorov medzi analógovým a digitálnym signálom, akumulátory atď.

SpoloEčnosť tiež ponúka riešenia ako kombinácie týchto produktov.

## Zoznam referencií


## Externé odkazy
* stránka spoločnosti

Kategória:Výrobcovia mikroprocesorov
Kategória:Podniky
Honda P1

náhľad|Honda P1
**P1** je humanoidný robot spoločnosti Honda. 

Vyvíjaný bol v rokoch 1993 až 1997. Bol to prvý robot spoločnosti Honda disponujúci telom a hornými končatinami, takže ho možno považovať za jej prvého humanoida. Jeho nasledovníkom bol robot P2.

P1 bol vysoký  a mal hmotnosť , riadiaci počítač a zdroj energie mal umiestnený na chrbte. Bol schopný prepnúť polohu vypínača osvetlenia a otvoriť dvere použitím kľučky.

Kategória:Humanoidné roboty
Kategória:Roboty Honda
Zákony robotiky

**Zákony [[Robotika|robotiky]]** definované Isaacom Asimovom v jeho dielach o robotoch. Prvýkrát v marci 1942 v poviedke Runaround.

# *Robot nesmie ublížiť človeku alebo svojou nečinnosťou dopustiť, aby mu bolo ublížené.*
# *Robot musí poslúchnuť človeka, okrem prípadov, keď je to v rozpore s prvým zákonom.*
# *Robot sa musí chrániť pred poškodením, okrem prípadov, keď je to v rozpore s prvým alebo druhým zákonom.*

Kategória:Robotika
Wine

**Wine** (čo je rekurzívny akronym pre *WINE Is Not an Emulator*) je open source projekt pre počítače s unix-like operačným systémom bežiacich na platforme x86 (napr. Linux, FreeBSD, Solaris-x86), ktorý umožňuje spustiť programy napísané pre Microsoft Windows 3.x/9X/ME/NT/2000/XP/Vista/7/8/8.1/10 na X Window System. Je to docielené vrstvou kompatibility, ktorá prekladá volania z Win32 API na Unixové ekvivalenty a implementuje alternatívny kód.

Pomocou Wine je možné spúšťať binárne programy alebo kompilovať programy zo zdrojových kódov za použitia Wine knižníc.

## Vývoj
Projekt Wine začal v roku 1993 Bob Amstadt (bol pôvodným vodcom projektu) a Eric Youngdale. V tej dobe bol zameraný na Windows 3.x aplikácie (16-bitové). Časom sa presunulo hlavné zameranie na Win32 aplikácie.

Projekt je časovo náročný a aj keď je väčšina Win32 funkcií zdokumentovaných, niektoré funkcie majú nedokumentované chyby, ktoré musia byť presne zduplikované pre správnu funkciu niektorých programov. Ďalším problémom sú formáty súborov a protokoly, pre ktoré často oficiálna dokumentácia od Microsoftu neexistuje.

Wine možno použiť bez predchádzajúcej inštalácie Microsoft Windows, pretože má vlastné ekvivalenty DLL súborov. Keďže sú však niektoré knižnice ešte neúplné, alebo nie sú na 100 % funkčne zhodné s originálnymi, umožňuje Wine použiť originálne DLL súbory a databázu registra z Microsoft Windows, aby sa tak zlepšila kompatibilita s aplikáciami.

## Funkčnosť
Wine dokáže s použitím vstavaných alebo natívnych (čiže originálnych) programových knižníc rozbehnúť napr. Internet Explorer, Windows Media Player, Lotus Notes ale aj Microsoft Office. Pri konfigurácii pomôže skript z internetu (http://sidenet.ddo.jp/winetips/config.html). Samozrejme nesmieme zabudnúť aj na hry ako The Sims, StarCraft a ďalšie.

## Iné verzie
K dispozícii sú aj komerčné variácie, ktoré ako pridanú hodnotu k open source projektu (čo nevylučuje jeho komerčné využitie) ponúkajú napríklad špeciálnu kompatibilitu s hrami, ktoré využívajú DirectX (program Cedega) alebo sú zamerané na podporu kancelárskych aplikácií (program CrossOver Office).

## Čo na to Microsoft
Microsoft k téme Wine nevydával oficiálne vyhlásenia. 16. februára 2005 Ivan Leo Puoti objavil, že program od Microsoftu, ktorý kontroluje legálnosť kópie Windows prehľadáva registre a hľadá konfiguračný kľúč SOFTWARE\Wine\Wine\Config pre Wine. Keď ho nájde, zablokuje sa možnosť aktualizácie všetkých komponetov (programov). Puoti napísal :
:*... Hoci toto je len prvotný pokus, zdá sa, že sa snažia diskriminovať používateľov Wine - hoci to môže byť prijateľné pre komponenty/aktualizácie operačného systému, ide pravdepodobne o porušenie protimonopolných zákonov pre akékoľvek iné downloady. Je to tiež prvé priznanie Microsoftu, že vie o existencii Wine.*

## Iné projekty

## Referencie

## Externé odkazy
* domovská stránka projektu
* komerčné verzie
** CrossOver Office
** Cedega

Kategória:Slobodný softvér
Kategória:Linux
Divadlo

**Divadlo** môže byť:

* divadlo (umenie)
* divadlo (budova)
* divadlo (organizácia)
* časopis propagujúci Slovenské národné divadlo od r. 19261928, pozri Divadlo (časopis)
* prírodná pamiatka v Česku, pozri Divadlo (prírodná pamiatka)

## Iné projekty
Lúčky

**Lúčky** môžu znamenať:

* obec v okrese Ružomberok, pozri Lúčky (okres Ružomberok)
* obec v okrese Žiar nad Hronom, pozri Lúčky (okres Žiar nad Hronom)
* obec v okrese Michalovce, pozri Lúčky (okres Michalovce)
* miestnu časť obce Demänovská Dolina, pozri Lúčky (Demänovská Dolina)
* osadu mesta Brezno
* osadu obce Hrušov
* osadu obce Kolárovice
* potok v Turci, pozri Lúčky (prítok Jasenice)
*kanál na Záhorí, pozri Lúčky (prítok Zohorského kanála)
Brusno (obec)

**Brusno** je obec na strednom Slovensku v okrese Banská Bystrica. Kúpele Brusno sú známe od 19. storočia. Prvá písomná zmienka o obci pochádza z roku 1424.

## Dejiny
Brusno vzniklo spojením dvoch pôvodne samostatných obcí: Brusno a Svätý Ondrej. Už v roku 1424 boli spomenuté ako obe obce svätoondrejské. Boli poddanské obce Ľupčianskeho hradu na majetku ktorého ležali. Počas stredoveku bol Svätý Ondrej významnejší. Typickým zamestnaním v obciach bol podomový obchod, obchodníkov nazývali podľa tovaru čipkármi aj keď neskôr predávali aj iný tovar. Čipkárstvo začalo v 18. storočí, v 19. zažilo najväčší rozmach. Od roku 1860 bol Svätý Ondrej sídlom slúžnovského okresu. V rokoch 1892 až 1941 bola v obci aj žandárska stanica. V roku 1884 bola v časti Brusno vybudovaná zastávka na trati Banská Bystrica - Podbrezová. Obyvatelia obcí sa zúčastnili SNP, v svätoondrejskej časti Bukovec (dnes samostnatná obec Pohronský Bukovec) zajali generálov Jána Goliana a Rudolfa Viesta. Táto časť obce bola za spoluprácu s povstalcami nacistami celá vypálená. K zlúčeniu obcí došlo v roku 1960. Nová obec dostala meno Hronov, ale v roku 1974 sa vrátila k názvu Brusno.

## Miestne časti
Obec Brusno má tieto miestne časti:
* Brusno
* Brusno-kúpele
* Ondrej nad Hronom

## Kultúra a zaujímavosti
### Pamiatky
* Rímskokatolícky kostol sv. Ondreja v časti Ondrej nad Hronom, jednoloďová pôvodne gotická stavba s polygonálne ukončeným presbytériom a predstavanou vežou, z 15. storočia. Stavba bola barokovo upravená v rokoch 1744 a 1766. Kostol má hladké fasády a vežu ukončenú ihlancovou helmicou.
* Kaplnka sv. Anny v areáli kúpeľov, jednoloďový neogotický objekt s polygonálne ukončeným presbytériom a vežou tvoriacou súčasť stavby. 
* Kúpeľný dom Vepor, jednoposchodový kúpeľný pavilón na pôdoryse písmena U, zrubová stavba s murovaným parterom. Obejktu dominuje trojosová drevená konštrukcia balkóna s vyrezávaným štítom. Pavilón Vepor je najstarším z miestnych kúpeľných objektov, vznikol v roku 1861 na mieste staršej stavby, ktorá vyhorela. 
* Kúpeľný dom Paula, dvojpodlažná vila v štýle alpskej architektúry so sedlovou strechou z druhej polovice 19. storočia. Prízemie je murované, prvé poschodie je drevené. Priečelie je doplnené o dvojpodlažnú vyrezávanú pavlač ukončenú dekoratívnym štítom.

## Šport
* futbalový klub
* tenisové kurty
* cykloturistika
* turistika
* lyžovanie
* volejbalový klub

## Osobnosti obce

### Pôsobili tu
* Štefan Pilárik (* 1615 – † 1693), evanjelický farár, básnik, prekladateľ a autor autobiografických diel.

## Galéria

Brusno - building of the municipal office.jpg|Obecný úrad
Brusno - Roman-Catholic church.JPG|Kostol sv. Ondreja
Brusno, kostol a schody.jpg|Okolie kostola
Brusno, centrum 1.jpg|Centrum obce
Brusno - vila Paula - 2.JPG|Vila Paula


## Referencie

## Literatúra
* 

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Banská Bystrica
Dudince

**Dudince** sú mesto a kúpele v okrese Krupina v Banskobystrickom kraji. Podľa sčítania obyvateľstva v roku 2011 boli Dudince najmenším mestom na Slovensku podľa počtu obyvateľov.

Mesto je už viac než 10 rokov pravidelným dejiskom medzinárodných cyklistických pretekov. Takisto sa tu každoročne konajú preteky rýchlej chôdze, tzv. Dudinská 50.

## Polohopis
Mesto sa nachádza na rozhraní Štiavnických vrchov, Krupinskej planiny a Podunajskej nížiny. Mestom preteká potok Štiavnica.

Cez Dudince prechádza dopravná tepna I/66 a E77, v budúcnosti sa v blízkosti mesta bude nachádzať R3, ktorá odkloní najmä tranzitnú dopravu a tiež sa neďaleko bude nachádzať križovatka rýchlostných ciest R3 a R7. Dopravnú sieť dopĺňa aj železničná trať Zvolen – Čata.

Dudince pozostávajú z troch častí: Staré Dudince, Nové Dudince a Merovce. *Staré Dudince* sú pôvodná obec, ktorá sa nachádza na pravom brehu potoka Štiavnica v blízkosti hlavnej cesty. *Nové Dudince* vznikli zastavaním priestoru medzi potokom Štiavnica a železničnou traťou.

*Merovce* sú časť mesta Dudince, ktorá sa nachádza za železničnou traťou. V obci sa nachádza aj rímskokatolícky kostol Panny Márie Kráľovnej pokoja z roku 1994 a evanjelický kostol a. v. z roku 1996.

## Kúpele
Kúpele v Dudinciach liečia choroby srdcovo-cievneho systému a pohybového systému. Minerálna voda v kúpeľoch je hydrogenuhličitanovo-chloridová, sodno-vápenatá, uhličitá, sírna a mierne hypotonická. Jej teplota je 28°C.

Okrem terajších kúpeľov sú v Dudinciach aj historické kúpele, nazývané aj Rímske kúpele – sú to „bazéniky“ vytesané do travertínu. Z jedného tzv. bazénu vyvierala voda, a z neho postupne kaskádovo pretekali do druhých. Bazénov je približne 32, spodné slúžili vojakom a horné slúžili podľa histórie veliteľom, neskôr sa používali ako konopné močidlá.

## Galéria

Súbor:Slovakia, Dudince (Gyűgy), gyógyvíz forráskúp.JPG|Dudinské travertíny
Súbor:Dudince sakralna stavba21.jpg|Evanjelický kostol
Súbor:Dudince sakralna stavba1.jpg|Kostol Panny Márie, Kráľovnej pokoja
Súbor:Slovakia, Dudince (Gyűgy), parkrészlet a szállodával.JPG|Hotel Rubín
Súbor:Dudince Diamant.jpg|Hotel a kúpeľný komplex Diamant
Súbor:Dudince fontana Diamant.jpg|Fontána v areáli Diamant


## Referencie

## Pozri aj
* Zoznam kultúrnych pamiatok v Dudinciach

## Iné projekty

## Externé odkazy
* 
* Turistické informácie kúpele Dudince
* Oficiálna stránka Kúpele Dudince

## Zdroj
* 


Kategória:Okres Krupina
Kategória:Mestá na Slovensku
Kategória:Kúpele na Slovensku
Nimnica

**Nimnica** je obec na Slovensku v okrese Púchov.

## Prírodné podmienky
### Prírodné liečivé zdroje
V kúpeľoch Nimnica sa nachádzajú pramene alkalických kyseliek, ktorých teplota je 10-13°C, celková mineralizácia cca 5000 mg/ l. Minerálna voda obsahuje sodík, draslík, horčík, železo, vápnik, chlór, jód a voľný oxid uhličitý a vďaka nim má liečivé účinky. Voda sa využíva sa na pitnú a inhalačnú liečbu, ale aj na vaňové uhličité kúpele, ktoré prinášajú úľavu od bolesti a zlepšujú zdravotný stav pacientov.

## Kultúra a zaujímavosti
### Kúpele
V Nimnici sa nachádzajú najmladšie slovenské kúpele, sú situované nad vodnou nádržou Nosice, medzi Púchovom a Považskou Bystricou. Kúpeľná lokalita pozostáva z liečebných domov rozmiestnených v kúpeľnom lesoparku. Liečebné domy sú situované na výbežku pohoria Javorníky zasahujúceho do vodnej nádrže Priehrada mládeže. V budove Balneoterapie je sústredené stravovanie, zdravotnícke služby a kongresová sála.

## Referencie

## Iné projekty

## Externé odkazy
* 
* Oficiálna stránka kúpeľov
* Neoficiálna stránka Kúpeľov Nimnica 


Kategória:Obce okresu Púchov
Kategória:Kúpele na Slovensku
Kategória:Sídla na Váhu
Lúčky (okres Michalovce)

**Lúčky** sú obec na Slovensku v okrese Michalovce.

## Kultúra a zaujímavosti
### Pamiatky
* Reformovaný kostol, jednoloďová neogotická stavba s polkruhovým záverom a predstavanou vežou, z rokov 1947-1953. V obci stál do druhej svetovej vojny starý reformovaný kostol, ktorý bol za vojny zničený. Fasády kostola sú členené lizénami, veža vyrastá netradične z  trojosového portiku, ukončená je štítmi s lomeným oblúkom a ihlancovou helmicou. 

## Referencie

## Iné projekty

## Externé odkazy
* 


Kategória:Obce okresu Michalovce
Mezoamerika

thumb|Geografické vymedzenie Mezoameriky
**Mezoamerika** je názov oblasti v strednej Amerike na území dnešnej južnej polovice Mexika (vrátane Yucatánu), Belize, a častí Hondurasu a Guatemaly.

Nejde o typické geografické označenie, ale skôr o výraz používaný vo vzťahu k dejinám tejto oblasti, keďže táto oblasť bola pôsobiskom tzv. mezoamerických civilizácií (najmä Zapotékovia, neskôr Mayovia, neskôr Aztékovia). Dodnes sa tu tiež hovorí tzv. mezoamerickými jazykmi. 

Kategória:Dejiny podľa regiónu
Kategória:Historická geografia
Kategória:Mezoamerickí Indiáni
Biblizmus

**Biblizmy** sú slová a slovné spojenia pochádzajúce z náboženskej literatúry. Často majú podobu alegórií a symbolov.

## Príklad
*modlitba
*kríž
*Kristus…

## Iné projekty

Kategória:Literárne pojmy
Beletria

**Beletria** alebo **krásna próza,** alebo **umelecká próza,** alebo trocha nepresne **krásna literatúra** (z francúzskeho: *belles lettres*, t. j. krásna literatúra) je spoločný názov prozaických umeleckých diel. Sú to najmä román, novela, črta, poviedka a umelecká reportáž. Výrazom beletria sa v minulosti označovala celá umelecká literatúra (krásna literatúra), dnes sa význam zúžil len na umeleckú prózu.

Beletria je jedna zo základných oblastí prózy. Člení sa na základné prozaické žánre, ako román, novela, poviedka a rozprávanie, a na menšie prozaické útvary. Existujú aj zvláštne typové varianty, ako lyrizovaná próza, rytmizovaná próza a dialogizovaná próza (napr. platónsky dialóg), v ktorých sa prejavuje tendencia k zblíženiu prózy s ostatnými jazykovo štylistickými druhmi literatúry - s poéziou a drámou.

## Referencie

## Iné projekty

## Externé odkazy
* 

Kategória:Literárne žánre
Kategória:Literárne pojmy
Biografický román

**Biografický román** je literárne dielo, v ktorom autor vychádza zo životopisných prameňov, pri nedostatku faktografických údajov ich môže doplniť údajmi z historickej skutočnosti alebo fikciou.

## Diela
*Ľudo Zúbek - *Skrytý prameň*

Kategória:Literárne pojmy
Činohra

**Činohra** môže byť:
*hovorené divadlo (t. j. divadelná hra resp. dramatická produkcia, v ktorej herci hovoria, čiže opak napr. opery, melodrámy, pantomímy, baletu či bábkového divadla), v užšom zmysle len ak má formu prózy (čiže ak nejde o veršovanú drámu), pozri činohra (hovorené divadlo) (alebo pozri pod divadlo (umenie))
*súbor hercov predvádzajúci hovorené divadlo (príp. akúkoľvek drámu v širšom zmysle), pozri pod divadelný súbor
*budova divadla určeného pre hovorené divadlo, resp. príslušná inštitúcia, pozri pod divadlo (budova) a divadlo (organizácia)
*jeden zo základných žánrov drámy v širšom zmysle, t. j. dráma v širšom zmysle s (obyčajne) vážnym námetom bez tragického zakončenia (dnes najčastejšie: psychologická dráma), opak tragédie a komédie, synonymum: dráma v užšom zmysle, pozri činohra (žáner)
*zriedkavo: sentimentálna komédia (comédie larmoyante)
*zriedkavo: dráma v širšom zmysle, pozri dráma

## Zdroje
* 
* 
* 
* 
* 
* 
* 
*  
* 
* 
* 
* Drama. In: Brockhaus' Kleines Konversations-Lexikon, fünfte Auflage, Band 1. Leipzig 1911., S. 456-457.
* 
* činohra. In: HAVRÁNEK, Bohuslav, ed. a kol. *Slovník spisovného jazyka českého*. Praha: Academia, 1989. dostupné online
* 
*